**ROBOTIKOS IR IT LABORATORIJAI REIKALINGŲ PRIEMONIŲ**

**PIRKIMO SUTARTIS Nr. SP-4**

2024 m. mėn. d.

Kėdainiai

**I SKYRIUS**

**SUTARTIES ŠALYS**

1.1.Kėdainių „Atžalyno“ gimnazija, juridinio asmens kodas 191018913, kurios registruota buveinė yra Mindaugo g. 18, LT-57438 Kėdainiai, atstovaujama direktoriaus Gintaro Petrulio, veikiančio pagal įstaigos nuostatus, (toliau - Pirkėjas),

Ir

UAB „Lantelis“, juridinio asmens kodas 302295417, kurio registruota buveinė yra Taikos pr. 17-65, LT-91140 Klaipėda, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus Modesto Tamučio, veikiančio (-ios) pagal bendrovės įstatus (toliau - Pardavėjas), toliau kartu šioje prekių viešojo pirkimo-pardavimo sutartyje vadinami „Šalimis", o kiekvienas atskirai - „Šalimi", sudarėme šią pirkimo-pardavimo sutartį, toliau vadinamą „Sutartimi".

**II SKYRIUS**

**SUTARTIES OBJEKTAS**

2.1. Šios sutarties objektas yra robotikos rinkinys – 1 vnt. (toliau vadinama „Prekė“).

2.2. Pardavėjo parduodamos Prekės kiekiai ir charakteristikos turi atitikti techninę specifikaciją, nurodytą šios Sutarties 1 priede, kuris yra neatskiriama šios Sutarties dalis.

2.3. Šia Sutartimi Pardavėjas įsipareigoja perduoti Prekę Pirkėjui nuosavybės teise ir paruošti ją tinkamam naudojimui, o Pirkėjas įsipareigoja priimti Prekę, paruoštą tinkamam naudojimui, bei sumokėti už Prekę Sutarties 3.1 punkte nustatytą kainą.

2.4. Prekės nuosavybės teisė Pirkėjui perduodama nuo Prekių perdavimo-priėmimo akto pasirašymo momento (Sutarties 3 priedas).

2.5. Prekių įsigijimas finansuojamas iš Ekonomikos gaivinimo ir atsparumo didinimo priemonės lėšų ir Lietuvos Respublikos valstybės biudžeto lėšų pagal projektą „Tūkstantmečio mokyklos I“ (projekto Nr. 10-011-P-0001).

**III SKYRIUS**

**SUTARTIES KAINA**

3.1. Bendra Sutarties kaina Eur: 14520,00 (keturiolika tūkstančių penki šimtai dvidešimt eurų 00 ct) su PVM, 12000,00 (dvylika tūkstančių 00 ct) be PVM, PVM – 2520,00 Eur pagal Sutarties 2 priedą).

3.2. Pardavėjas į bendrą Sutarties kainą privalo įskaičiuoti Prekės kainą ir visas su Prekės tiekimu susijusias išlaidas bei mokesčius, įskaitant, bet neapsiribojant:

3.2.1. transportavimo išlaidas;

3.2.2. pakrovimo, tranzito, iškrovimo, tikrinimo, draudimo, montavimo ir kitas su prekių tiekimu susijusias išlaidas.

3.3. Kainodaros taisyklės parengtos, vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95. Kainodaros taisyklės yra esminės Sutarties sąlygos, kurios nebus keičiamos per visą Sutarties vykdymo laikotarpį. Sutartyje nustatoma fiksuotos kainos kainodara.

3.4. Bendra Sutarties kaina, įskaitant visus mokesčius, negali keistis visą Sutarties galiojimo laikotarpį, išskyrus atvejį, kai keičiasi pridėtinės vertės mokesčio dydis. Pasikeitus pridėtinės vertės mokesčio dydžiui, bendra Sutarties kaina su PVM perskaičiuojama per 10 kalendorinių dienų po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, paskelbimo teisės aktų registre dienos. Bendros Sutarties kainos ir PVM sumos pakeitimas įforminamas papildomu susitarimu prie Sutarties, pasirašomu abiejų Sutarties Šalių.

**IV SKYRIUS**

**ATSISKAITYMO TVARKA**

4.1. Už Prekę apmokama ne vėliau kaip per 30 (trisdešimt) dienų nuo sąskaitos faktūros gavimo dienos.

4.2. Atsiskaitymo už pristatytą Prekę pagrindas yra Prekių perdavimo-priėmimo aktas ir sąskaita faktūra.

4.3. Elektroninė sąskaita faktūra, atitinkanti Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiama Pardavėjo pasirinktomis priemonėmis. Šio standarto neatitinkanti elektroninė sąskaita faktūra gali būti teikiama tik naudojantis informacinės sistemos „E. sąskaita“ priemonėmis. Sąskaita faktūra pateikiama po pristatytos Prekės, pasirašius Prekės perdavimo-priėmimo aktą (Sutarties 3 priedas).

4.4. Visi atsiskaitymai su Pardavėju vykdomi bankiniu pavedimu į jo nurodytą atsiskaitomąją sąskaitą.

4.5. Pirkėjas numato galimybę tiesiogiai atsiskaityti su subtiekėjais (kai jie pasitelkiami). Pardavėjas turi teisę prieštarauti nepagrįstiems mokėjimams. Pirkėjas privalo mokėti Subtiekėjui sumą, patvirtintą Pardavėjo pateikiamame prekių perdavimo-priėmimo akte per 60 kalendorinių dienų nuo prekių pristatymo ir paruošimo tinkamam naudojimui dienos.

4.6. Pirkėjas nedengia jokių nenumatytų Pardavėjo išlaidų.

**V SKYRIUS**

**TERMINAI**

5.1. Prekė turi būti pristatyta ir paruošta tinkamam naudojimui per 2 mėn. nuo Sutarties įsigaliojimo dienos.

**VI SKYRIUS**

**ŠALIŲ TEISĖS IR ĮSIPAREIGOJIMAI**

**6.1. Pirkėjo teisės ir įsipareigojimai**

* + 1. Sumokėti Pardavėjui už Prekę 3.1. punkte nurodytą sumą, Sutarties 4 skyriuje nurodyta tvarka;
		2. Pagal Sutarties sąlygas priimti iš Pardavėjo Sutartyje nustatyta kaina nurodytą kokybišką Prekę pagal keliamus Pirkėjo reikalavimus ir pasirašyti prekių perdavimo-priėmimo aktą arba atsisakyti Prekę priimti, raštiškai nurodant Prekės ir jos paruošimo tinkamam naudojimui trūkumus, ne vėliau kaip per 30 kalendorinių dienų nuo Prekės pristatymo ir jos paruošimo tinkamam naudojimui dienos.
		3. Vykdyti kitus šioje Sutartyje nustatytus įsipareigojimus, taip pat visas teises, priskirtas Pirkėjui pagal galiojančius Lietuvos Respublikos įstatymus, LR Civilinį kodeksą ir kitus teisės aktus.
	1. **Pardavėjo teisės ir įsipareigojimai**
		1. Pristatyti Pirkėjui Prekę, pagal Sutarties 1 priede nurodytus techninius rodiklius ir ją paruošti tinkamam naudojimui 5.1. punkte nustatytu terminu;
		2. Pardavėjas, pristatydamas Prekę, įsipareigoja pateikti katalogą/instrukciją lietuvių kalba, serviso dokumentaciją;
		3. Pristatyti Prekę adresu: Mindaugo g. 18, Kėdainiai.
		4. Pardavėjas atsako už Prekei padarytą žalą, jei žala atsiranda Prekės pristatymo metu;
		5. Pardavėjas užtikrina, kad Prekė nėra įkeista, disponavimas, valdymas ar naudojimas nėra apribotas, trečiųjų asmenų pretenzijų dėl Prekės nėra;
		6. Pardavėjas privalo apdrausti Prekę nuo nuostolių ar žalos, kuri gali atsirasti Prekę pristatant Pirkėjui;
		7. Pardavėjas garantuoja, kad Prekės kokybė atitinka Lietuvos Respublikoje tai prekių rūšiai nustatytus standartus, techninius reikalavimus, yra tinkamai sukomplektuota, be paslėptų trūkumų, tvarkinga ir tinkamai paruošta naudojimui perdavimo-priėmimo metu;
		8. Pristatęs nekokybišką Prekę ar netinkamai paruošęs ją naudoti, Pardavėjas įsipareigoja pakeisti, pristatyti ir paruošti tinkamam naudojimui kokybišką Prekę per 10 kalendorinių dienų nuo Pirkėjo pareikalavimo. Nepakeitus, nepristačius ir neparuošus tinkamam naudojimui Prekės per 10 kalendorinių dienų terminą, bus laikoma kad tai yra esminis Sutarties pažeidimas ir Pirkėjas turės teisę nutraukti Sutartį vienašališkai, prieš 14 kalendorinių dienų raštu pranešęs apie tai Pardavėjui, ir reikalauti iš Pardavėjo sumokėti baudą, lygią 5 proc. bendros Sutarties kainos be PVM ir atlyginti nuostolius, kiek jų nepadengia šioje Sutartyje nustatyta bauda ir delspinigiai;

6.2.9. Tinkamai vykdyti kitus įsipareigojimus, taip pat visas teises, priskirtas Pardavėjui pagal galiojančius Lietuvos Respublikos įstatymus, LR Civilinį kodeksą ir kitus teisės aktus.

**VII SKYRIUS**

**GARANTINIAI ĮSIPAREIGOJIMAI**

7.1. Prekei suteikiama ne trumpesnė kaip 36 mėn. garantija.

7.2. Pardavėjas privalo užtikrinti, kad garantinio laikotarpio metu Prekei bus taikomas garantinis aptarnavimas ir remontas.

7.3. Garantinio laikotarpio metu nustačius, kad Prekės kokybė (taip pat ir paslėpti trūkumai) ir/ar komplektiškumas neatitinka Pirkėjo nurodytų techninių reikalavimų ir raštu informavus apie tai Pardavėją, Pardavėjas įsipareigoja per 30 kalendorinių dienų trūkumus pašalinti.

**VIII SKYRIUS**

**ŠALIŲ ATSAKOMYBĖ**

8.1. Jei viena iš Šalių nevykdo arba netinkamai vykdo Sutartyje numatytus įsipareigojimus, kaltoji Šalis turi atlyginti Sutarties sąlygų nevykdymu arba netinkamu vykdymu kitai Šaliai jos patirtus nuostolius, kiek jų nepadengia šioje Sutartyje numatytos baudos ir delspinigiai.

8.2. Jei Pirkėjas neatsiskaito su Pardavėju Sutarties 4.1. punkte nurodytu terminu, Pirkėjas, Pardavėjui pareikalavus, moka 0,02 proc. dydžio bendros Sutarties kainos be PVM delspinigių už kiekvieną pradelstą dieną.

8.3. Pardavėjas už kiekvieną pavėluotą įsipareigojimų vykdymo dieną, moka Pirkėjui 0,02 proc. dydžio bendros Sutarties kainos be PVM delspinigių. Delspinigiai išskaičiuojami iš Pardavėjui mokėtinų sumų.

**SKYRIUS**

**SUBTIEKĖJŲ DALYVAVIMAS IR JŲ KEITIMO TVARKA**

9.1. Pardavėjas Sutarčiai vykdyti pasitelkia šį (-iuos) žinomą (-us) Subtiekėją (-us), nurodytą (-us) pasiūlyme – (*nurodyti: pavadinimą, kodą, adresą, jei nepasitelkiami/nežinomi, įrašyti, jog nepasitelkiama/nežinoma)* (toliau – Subtiekėjas). Sutarties vykdymo metu, kai Subtiekėjai netinkamai vykdo įsipareigojimus Pirkėjui, taip pat tuo atveju, kai Subtiekėjai nepajėgūs vykdyti įsipareigojimų Pirkėjui dėl iškeltos bankroto bylos, pradėtos likvidavimo procedūros ir pan. padėties, Pardavėjas gali pakeisti Subtiekėjus tokia tvarka:

9.1.1. apie tai jis turi raštu informuoti Pirkėją prieš 5 kalendorines dienas, nurodydamas Subtiekėjo pakeitimo priežastis;

9.1.2. gavęs tokį pranešimą, Pirkėjas per 5 kalendorines dienas kartu su Pardavėju įformina susitarimą dėl Subtiekėjo pakeitimo.

9.2. Sudarius Sutartį, tačiau ne vėliau negu Sutartis pradedama vykdyti, Pardavėjas įsipareigoja Pirkėjui pranešti kartu su pasiūlymu nenurodytų subtiekėjų pavadinimus, kontaktinius duomenis ir jų atstovus, kuriuos jis ketina pasitelkti vykdant Sutartį. Pirkėjas taip pat reikalauja, kad Pardavėjas informuotų apie minėtos informacijos pasikeitimus (keičiamus ar naujai pasitelkiamus subtiekėjus) visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau ir kurie nebuvo žinomi pasiūlymo pateikimo metu.

**X SKYRIUS**

**NENUGALIMOS JĖGOS APLINKYBĖS**

* 1. Šalys neatsakys už dalinį ar visišką prisiimtų įsipareigojimų nevykdymą, jeigu įrodys, kad įsipareigojimų neįvykdė dėl nenugalimos jėgos aplinkybių.
	2. Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsiant, bet ne vėliau kaip per 3 kalendorines dienas nuo aplinkybių atsiradimo ar paaiškėjimo, raštu informuoti apie tai kitą Šalį. Jeigu nenugalimos jėgos aplinkybės užsitęsia ilgiau kaip 1 mėnesį, Šalys gali nutraukti Sutartį.
	3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose 1996 m. liepos 15 d., Lietuvos Respublikos Vyriausybės nutarimu Nr. 840. Nustatydamos nenugalimos jėgos aplinkybes, Šalys vadovaujasi 1997 m. kovo 13 d. Lietuvos Respublikos Vyriausybės nutarimu Nr.222 “Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo”.

**XI SKYRIUS**

**SUTARTIES NUTRAUKIMAS**

* 1. Sutartis įsigalioja nuo Sutarties pasirašymo momento ir galioja iki Prekės pristatymo Pirkėjui ir jos paruošimo tinkamam naudojimui bei kitų sutartinių įsipareigojimų įvykdymo arba iki Sutarties nutraukimo Sutartyje numatytomis sąlygomis.
	2. Jeigu Pirkėjas vienašališkai nutraukia Sutartį be Pardavėjo kaltės, Pirkėjas sumoka Pardavėjui, baudą, lygią 5 proc. bendros Sutarties kainos be PVM, ir atlygina nuostolius, kiek jų nepadengia šioje Sutartyje nustatyta bauda ir delspinigiai.
	3. Jeigu Pardavėjas vienašališkai nutraukia Sutartį be Pirkėjo kaltės, Pardavėjas sumoka Pirkėjui, baudą, lygią 5 proc. bendros sutarties kainos be PVM, ir atlygina nuostolius kiek jų nepadengia šioje Sutartyje nustatytos baudos ir delspinigiai. Suma išskaičiuojama iš Pardavėjui mokėtinų sumų.
	4. Baudos ar delspinigių sumokėjimas neatleidžia Šalies nuo pareigos atlyginti nuostolius kiek jų nepadengia šioje sutartyje nustatytos baudos ir delspinigiai.
	5. Sutartis gali būti nutraukta raštišku abiejų Šalių susitarimu ir kitais teisės aktuose nustatytais pagrindais.
	6. Pardavėjas turi teisę vienašališkai nutraukti Sutartį, prieš 14 kalendorinių dienų raštu pranešęs apie tai Pirkėjui, jeigu Pirkėjas nevykdo visų savo įsipareigojimų arba vykdo juos kitomis sąlygomis. Nutraukus Sutartį šiuo pagrindu, Pirkėjas sumoka Pardavėjui baudą, lygią 5 proc. bendros Sutarties kainos be PVM ir atlygina nuostolius, kiek jų nepadengia šioje Sutartyje nustatyta bauda ir delspinigiai.
	7. Sutartis laikoma įvykdyta, kai pasirašomas prekių perdavimo – priėmimo aktas, atsiskaitoma už prekes bei įvykdomi visi sutartiniai įsipareigojimai.

11.8. Vykdydamos Sutartį, šalys vadovaujasi Lietuvos Respublikos įstatymais, kitais teisės aktais ir šios Sutarties sąlygomis.

**XII SKYRIUS**

**KITOS SUTARTIES SĄLYGOS**

12.1.Kiekvienas ginčas, nesutarimas ar reikalavimas, kylantis iš Sutarties ar susijęs su Sutartimi, jos pažeidimu, nutraukimu ar galiojimu, sprendžiamas Šalių derybomis, vadovaujantis Lietuvos Respublikos civiliniu kodeksu, Lietuvos Respublikos viešųjų pirkimų įstatymu, kitais teisės aktais.

12.2. Jeigu Šalių ginčai, nesutarimai ar reikalavimai negali būti išspręsti derybose, tarpusavio konsultacijose per 30 (trisdešimt) kalendorinių dienų, tai Šalys susitaria juos spręsti teisme Lietuvos Respublikos civilinio proceso kodekso nustatyta tvarka pagal Pirkėjo buveinės vietą.

12.3. Sutarties sąlygos gali būti keičiamos vadovaujantis Lietuvos Respublikos Viešųjų pirkimų įstatymo 89 straipsnio nuostatomis.

12.4. Pirkėjas įsakymu paskiria asmenis, atsakingus už Sutarties vykdymą, Sutarties ir pakeitimų paskelbimą pagal Lietuvos Respublikos Viešųjų pirkimų įstatymo 86 str. 9 d. nuostatas.

12.5. Atsakingi asmenys už Sutarties vykdymą:

12.5.1. Pirkėjo atsakingas už Sutarties vykdymą asmuo: Kėdainių “Atžalyno” gimnazijos direktoriaus pavaduotojas ūkio reikalams Artūras Gustas tel. (8 656) 52228, el. p. arturas.gustas@atzalynomokykla.lt.

12.5.2. Pardavėjo atsakingas už Sutarties vykdymą asmuo: Vidurio ir pietų Lietuvos regionų

pardavimų vadovas Lukas Klimantavičius tel. (8 640) 66900, el. p. lukas.k@ugdymomeistrai.lt.

12.6. Šalys, vykdydamos Sutartį, užtikrina, kad asmens duomenys būtų tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo reikalavimų.

12.7. Vykdant sutartį yra siekiama mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiamą dokumentaciją, prekių perdavimo–priėmimo aktus pateikti tik elektroniniu formatu, visus dokumentus ir prekių perdavimo–priėmimo aktus pasirašyti elektroniniu parašu. Esant būtinybei spausdinti, naudoti perdirbtą popierių, kuris atitinka minimalius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo.

12.8. Vykdant sutartį yra siekiama, kad prekių tiekimui būtų neteršiama aplinka ir nekeliamas pavojus sveikatai ir taip būtų laikomasi Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ tvarkos aprašo 4.4.3 punkte nustatytų aplinkosauginių principų:

12.8.1. pristatant prekes yra naudojamas transportas, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508;

12.8.2. pristatant prekes išorinės prekių pakuotė turi atitikti Lietuvos Respublikos pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus.

12.9. Šalys įsipareigoja per 3 darbo dienas informuoti viena kitą pasikeitus Šalių juridiniams adresams, bankų rekvizitams.

12.10. Sutartis sudaryta dviem vienodą teisinę galią turinčiais egzemplioriais, po vieną abiem Šalims.

**XIII SKYRIUS**

**SUTARTIES PRIEDAI**

1 priedas. Techninė specifikacija, 2 lapai.

2 priedas. Pardavėjo pasiūlymas, 4 lapai.

3 priedas. Perdavimo - priėmimo akto forma, 1lapas.

**PIRKĖJAS: PARDAVĖJAS:**

|  |  |
| --- | --- |
| Kėdainių „Atžalyno“ gimnazija |  |
| Įstaigos kodas 191018913 |  |
| Nėra PVM mokėtoja |  |
| Mindaugo g. 18, LT–57438 Kėdainiai, |  |
| Lietuva |  |
| Tel. (8 347) 60230 |  |
| El. paštas: info@atzalynogimnazija.lt |  |
| Sąskaitos Nr. LT647044060008314853 |  |
| AB SEB bankas  |  |
| Banko kodas 70440 |  |
| DirektoriusGintaras Petrulis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) A.V.  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) A.V. |

Sutarties 3 priedas

**PERDAVIMO**–**PRIĖMIMO AKTAS**

**Pagal *[Sutarties pavadinimas]* Sutartį Nr. ......................,**

sudarytą ....... m. ..................................... mėn. ..... d.

*[Akto sudarymo vieta]*, ......... m. ............................... ........... d.

*[Pardavėjo pavadinimas]*, atstovaujama .............................................., veikiančio pagal ........................................................................................................., toliau vadinamas Pardavėju, ir .............................., atstovaujama ............................., veikiančio pagal ............................. nuostatus, toliau vadinamas Pirkėju (toliau kartu vadinamos Šalimis, o kiekviena atskirai – Šalimi), remiantis Šalių sudaryta Sutartimi *[Sutarties pavadinimas, sudarymo data]* sudarė šį perdavimo–priėmimo aktą:

1. Pardavėjas perduoda Pirkėjui prekes – (išvardijamos prekės ir jų kiekiai) ................................................................................., o Pirkėjas šias Prekes priima.

2. Už patiektas Prekes Pirkėjas įsipareigoja sumokėti Pardavėjui ...................... Eur (.................................................................................................... eurų) sumą Šalių sudarytoje Sutartyje nustatyta tvarka.

3. Pirkėjas neturi Pardavėjui pretenzijų dėl Prekių kokybės. Prekės yra paruoštos tinkamam naudojimui.

4. Šis aktas sudarytas dviem egzemplioriais, kurie abu turi vienodą juridinę galią. Vienas egzempliorius pateikiamas Pardavėjui, kitas lieka Pirkėjui.

|  |  |
| --- | --- |
| **Pardavėjas** | **Pirkėjas** |
| [Pavadinimas]  | [Pavadinimas] |
| [Buveinės adresas] | [Buveinės adresas] |
| [Telefonas, faksas] | [Telefonas, faksas] |
| [Įmonės kodas] | [Įmonės kodas] |
| [PVM mokėtojo kodas] | [PVM mokėtojo kodas] |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Parašas[Pareigos, vardas ir pavardė] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Parašas[Pareigos, vardas ir pavardė] |

|  |
| --- |
|  |